Pandemia dezvoltă creativitatea. Iată ce idee a avut un lector din Timișoara.
Ciprian şi-a construit o cameră foto perfect funcţională. Aparatul foto este făcut din lemn de mesteacăn şi piese printate 3 D. Camera este “large format", 4×5 şi o rezoluţie de 1,5 giga-pixeli pentru fotografiile alb-negru.
Ciprian Dughir predă electronică la Politehnica din Timișoara. Cu niște lemn, piese 3D și 100 euro a construit o cameră foto cu performanța uneia de 1.000 de euro.Ciprian oferă gratuit, celor interesaţi, planurile de execuţie."Într-adevăr seamănă cu un aparat de pe vremuri, dar nu poţi să îl faci altfel, pentru că încă nu s-au schimbat regulile de construcţie a unui aparat foto. Performanţele lui sunt unele bune pentru zilele noastre. Pot să folosesc absolut toate mişcările specifice unei camere de format mare. Dacă ne gândim la rezoluţie, pentru că foarte mulţi întreabă ce rezoluţie pot atinge, pot atinge 300 de pixeli pe color şi chiar peste un giga pixel pe alb-negru", explică Ciprian Dughir.